C 463/18
HR
Službeni list Europske unije
5.12.2022.
Zahtjev za prethodnu odluku koji je 9. rujna 2022.
uputio Amtsgericht Wesel (Njemačka) – AT, BT/PS GbR, VG, MB, DH, WB, GS (Predmet C-590/22) (2022/C 463/24) Jezik postupka: njemački Sud koji je uputio zahtjev Amtsgericht Wesel Stranke glavnog postupka Tužitelji: AT, BT Tuženici: PS GbR, VG, MB, DH, WB, GS Prethodna pitanja 1.
Je li za stjecanje prava na naknadu štete u skladu s člankom 82. stavkom 1.
Uredbe (EU) 2016/679 (1) (u daljnjem tekstu: Opća uredba o zaštiti podataka) dovoljno da je povrijeđena odredba Opće uredbe o zaštiti podataka kojom se štiti osoba koja se poziva na to pravo ili je potrebno da je osim povrede odredbi kao takvih došlo do dodatnog ugrožavanja osobe koja se poziva na to pravo? 2.
Je li u skladu s pravom Unije za stjecanje prava na naknadu nematerijalne štete u skladu s člankom 82. stavkom 1.
Opće uredbe o zaštiti podataka potrebno da postoji ugrožavanje koje ima određenu težinu? 3.
Konkretno: je li za stjecanje prava na naknadu nematerijalne štete u skladu s člankom 82. stavkom 1.
Opće uredbe o zaštiti podataka dovoljno da se osoba koja se poziva na to pravo pribojava da su njezini osobni podaci uslijed povreda odredbi Opće uredbe o zaštiti podataka dospjeli u ruke neovlaštene osobe, pri čemu se to ne može utvrditi sa sigurnošću? 4.
Je li u skladu s pravom Unije ako nacionalni sud prilikom određivanja naknade nematerijalne štete u skladu s člankom 82. stavkom 1.
Opće uredbe o zaštiti podataka po analogiji primijeni kriterije iz članka 83. stavka 2. druge rečenice Opće uredbe o zaštiti podataka koji se u skladu s tekstom potonje odredbe primjenjuju samo na upravne novčane kazne? 5.
Treba li iznos naknade nematerijalne štete u skladu s člankom 82. stavkom 1.
Opće uredbe o zaštiti podataka odrediti i s obzirom na to da se iznosom dodijeljene naknade postiže odvraćajući učinak i/ili sprečava „komercijalizacija” povreda (proračunato određivanje upravnih novčanih kazni odnosno plaćanjâ naknada štete)? 6.
Je li u skladu s pravom Unije ako se prilikom određivanja naknade nematerijalne štete u skladu s člankom 82. stavkom 1.
Opće uredbe o zaštiti podataka, s obzirom na iznos, uzimaju u obzir istodobno počinjene povrede nacionalnih propisa čija je svrha zaštita osobnih podataka, ali koji nisu delegirani i provedbeni akti doneseni u skladu s tom uredbom i pravom države članice kojim se razrađuju pravila te uredbe?
(1)
Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL 2016., L 119, str.
1. i ispravci SL 2018., L 127, str.
2. i SL 2021., L 74, str. 35.)
Zahtjev za prethodnu odluku koji je 15. rujna 2022.
uputio Verwaltungsgericht Minden (Njemačka) – J. O./Kreis Gütersloh (Predmet C-596/22) (2022/C 463/25) Jezik postupka: njemački Sud koji je uputio zahtjev Verwaltungsgericht Minden